proxectonos/corpus_dominio_legal_administrativo_tmp huggingface dataset:
16/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 336/2011

Resolución do 26 de marzo de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Bergondo (expediente IN407A 336/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: alimentación M. T. rúa parroquia de Rois-Nosinyec. Situación: concello de Bergondo Características técnicas: Liña eléctrica subterránea de media tensión a 15/20 kV, cunha lonxitude de 7,377 km, coa orixe en cela de liña existente na subestación de Bergondo, condutor tipo RHZ1-2OL-12/20 Kv-3(1X240 Al), e final en cela de liña existente no C. T. polígono de Bergondo n.°1. Liña eléctrica de media tensión subterránea, a 15/20 kV, cunha lonxitude de 0,027 km, coa orixe en paso aéreo-subterráneo proxectado en apoio existente n.° 43-A-1-8 da L. M. T. BEG-705 onde se realiza o paso aéreo-subterráneo existente da L. M. T. a C. T. polígono de Bergondo n.° 5, condutor tipo RHZ1-2OL-12/20 kV 3(1x240 Al), e final en cela de liña proxectada no C. T. polígono de Bergondo n.° 5. Adecuación centro de transformación non prefabricado polígono de Bergondo n.° 5, instalando un conxunto de celas modulares 4L+1 P, telecontroladas con illamento SF6. Concello de Bergondo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de marzo de 2012. Susana Vázquez Romero Xefa territorial da Coruña
16/04/2012 | Administración LocalMunicipal
Ames
Iniciación expedientes sancionadores de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores en materia de tráfico que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 26 de marzo de 2012 O Alcalde-Presidente Asdo: Santiago V Amor Barreiro
16/04/2012 | Administración LocalMunicipal
Ferrol
Facenda e Patrimonio
Edicto padrón IVTM 2012

O día 30/03/2012 aprobouse por decreto da Alcaldía o Padrón municipal do Imposto de vehículos de tracción mecánica (IVTM) correspondente ó exercicio 2012. A través do presente edicto e a teor do establecido no artigo 102.3 da Lei xeral tributaria, procédese a notificar colectivamente ós contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Jose Manuel Rey Varela
16/04/2012 | Administración LocalProvincial
Deputación Provincial da Coruña
Tesourería. Servizo de Xestión Tributaria
Anuncio exposición pública matrícula provisional IAE 2012

O día 31/03/2012 a Axencia Estatal de Administración Tributaria puxo a disposición desta deputación provincial a matrícula do imposto sobre actividades económicas do exercicio 2012. Esta matrícula está constituida polos censos comprensivos dos suxeitos pasivos non exentos do imposto e que exercen as súas actividades económicas nos seguintes concellos: Abegondo, Aranga, Ares, Arteixo, Arzúa, A Baña, Bergondo, Betanzos, Boimorto, Boqueixón, Brión, Cabana de Bergantiños, Cabanas, Camariñas, Cambre, A Capela, Cariño, Carnota, Carral, Cedeira, Cee, Cerceda, Cerdido, Cesuras, Coirós, Corcubión, Culleredo, Curtis, Dodro, Dumbría, Fene, Fisterra, Frades, Irixoa, A Laracha, Laxe, Lousame, Malpica de Bergantiños, Mañón, Mazaricos, Melide, Mesía, Miño, Moeche, Monfero, Muros, Muxía, Narón, Neda, Negreira, Ordes, Oroso, Ortigueira, Outes, Oza dos Ríos, Paderne, Padrón, O Pino, Ponteceso, Pontedeume, Porto do Son, Ribeira, Rois, Sada, San Sadurniño, Santa Comba, Santiso, Sobrado, As Somozas, Teo, Toques, Tordoia, Touro, Trazo, Val do Dubra, Valdoviño, Vedra, Vilarmaior, Vilasantar, Vimianzo e Zas. Estos concellos son os que delegaron na deputación provincial da Coruña as facultades que a lei lles atribúe en materia de xestión tributaria e recadatoria relativas ao dito imposto, de conformidade co disposto no artigo 7 do texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo. En cumprimento do sinalado no artigo 90 do texto refundido da Lei reguladora das facendas locais, aprobado polo Real decreto lexislativo 2/2004, e no artigo 3 do Real decreto 243/1995, de 17 de febreiro, polo que se ditan normas para a xestión do imposto sobre actividades económicas e se regula a delegación de competencias en materia de xestión censual do devandito imposto, a matrícula do imposto exponse ao público nos devanditos concellos dende o día 16 ao 30 de abril do 2012. A matrícula inclúe, se é o caso, as cotas nacionais cando o domicilio fiscal do suxeito pasivo corresponda a algún dos concellos antes indicados. A inclusión dun suxeito pasivo na matrícula, así como a súa exclusión ou a alteración de calquera dos datos aos que a mesma se refire, constitúen actos administrativos contra os que cabe interpor, no prazo dun mes que conta desde o día inmediato seguinte ao da finalización do período de exposición pública da matrícula, o recurso potestativo de reposición ante o órgano competente da Administración tributaria do Estado ou reclamación ante o Tribunal Económico-Administrativo Rexional no mesmo prazo, sen que se poidan interpoñer simultaneamente ambos recursos (artigo 91 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e artigo 4 do Real decreto 243/1995, do 17 de febreiro). A Coruña, 3 de abril de 2012 O presidente PDFR: 05/08/2011 A vicepresidenta 2ª O secretario María Padín Fernández José Luis Almau Supervía
16/04/2012 | Administración LocalMunicipal
Ames
Apertura Paula Quintáns. Avda. Maía, 50, baixo, 2, Bertamiráns

Paula Quintáns Rodríguez solicita nesta Alcaldía licenza municipal para instalar a actividade de centro de estética no enderezo Avda. da Maía, 50, baixo, 2, Bertamiráns. Para cumprir co disposto no punto 3, art.8, do Decreto 133/2008, DOG de 12 de xuño, polo que se regula a Avaliación da Incidencia Ambiental, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia, así como no Diario Oficial de Galicia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste concello, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 26 de marzo de 2012 Gabriel Robert Ariza Martinez de Carnero
16/04/2012 | Administración LocalMunicipal
Monfero
Aprobación inicial do expediente de modificación de créditos 3/2012

EDICTO O Pleno desta Corporación aprobou, na sesión celebrada o 30/03/2012, o expediente de modificación de créditos número 3/2012, dentro do orzamento municipal de gastos vixente, por un importe de noventa e oito mil setecentos oitenta e cinco euros con nove céntimos (98.785,09 €). Para cumprir co disposto polo art.177.2, en relación co 169.1 o Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público o citado expediente durante o prazo de 15 días hábiles, na Secretaría deste Concello. Durante este prazo, que empezará a contar o día seguinte ao da inserción do presente edicto no Boletín Oficial da Provincia da Coruña, poderán formularse as reclamacións que se consideren pertinentes, que deberán ir dirixidas ao Sr. alcalde-presidente deste Concello. Conforme determinou o Pleno da Corporación, se transcorre o devandito prazo e non se presenta ningunha reclamación, considerarase o acordo definitivamente aprobado. Monfero, 30 de marzo de 2012. O alcalde Benjamín M. Rodríguez Abad
16/04/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 339/2011

Resolución do 26 de marzo de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Arteixo (expediente IN407A 339/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: alimentación L. M. T. S. Avda. Fisterra, parcela 8B. Situación: concello de Arteixo. Características técnicas: Liña eléctrica subterránea de media tensión a 15/20 kV, cunha lonxitude de 0,056 km, coa orixe en emplames proxectados na L. M. T. S. SBN-715A, tramo entre o C. T. Avda. Fisterra 73 e o C. T. Avda. Fisterra, 85, condutor tipo RHZ1-2OL-12/20 kV 3(1x240 Al), e final no C. S. Avda. de Fisterra-parcela 8B, a instalar polo cliente. Concello de Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 26 de marzo de 2012. Susana Vázquez Romero Xefa territorial da Coruña
16/04/2012 | Administración LocalMunicipal
Ames
Cristina Arias Salgado. Supermercado na rúa Raxoeira, Ptal-1, baixo, MilladoiroCristina Arias Salgado. Supermercado na rúa Raxoeira, Ptal-1, baixo, Milladoiro

Cristina Arias Salgado solicita nesta Alcaldía licenza municipal para instalar a actividade de supermercado no enderezo rúa Raxoeira, 3, ptal.1, baixo, do Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, sométese a información pública por un período de 20 días hábiles, que comezará a contar desde o día seguinte ao da inserción deste edicto no Boletín Oficial da Provincia, así como no Diario Oficial de Galicia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente no departamento de Urbanismo deste concello, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 22 de febreiro de 2012 O alcalde Santiago V. Amor Barreiro
16/04/2012 | Administración LocalMunicipal
Ames
Vimar, SL. Clínica veterinaria en rúa A Besada con rúa Costa Grande

Vimar, SL solicita nesta Alcaldía licenza municipal para instalar a actividade de clinica veterinaria no enderezo rúa A Besada, con rúa Costa Grande, baixo, O Milladoiro. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 12 de setembro de 2011
16/04/2012 | Administración LocalMunicipal
Cabana de Bergantiños
Derrogación e aprobación provisional da nova OF reguladora da taxa pola subministración de auga potable, pola acometida á rede xeral de abastecemento e á rede xeral de saneamento

Este Concello en sesión plenaria ordinaria celebrada o día 29 de marzo de 2012, adoptou o acordo de derogar e aprobar provisionalemente a nova “Ordenanza Fiscal reguladora da Taxa pola subministración de auga potable, pola acometida á rede xeral de abastecemento e á rede xeral de saneamento”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 2 de abril de 2012. O alcalde Asdo. José Muiño Domínguez
16/04/2012 | Administración LocalMunicipal
Melide
Modificacion de crédito número 1

Aprobada na sesión plenaria do 8/03/2012 a modificación de crédito número 1, na modalidade de crédito extraordinario e unha vez exposto ao público o expediente sen terse presentado reclamación ningunha (BOP número 52 do 15/03/2012), queda definitivamente aprobada en aplicación dos artigos 177.2 e 169.3 do texto refundido da Lei reguladora das facendas locais; Logo deste expediente o resumo por capítulos do orzamento 2012 definitivo queda como segue: Contra este acordo, que esgota a vía administrativa, poderase interpoñer directamente recurso contencioso-administrativo no prazo de dous meses, contados a partir da presente publicación, tal como dispón o artigo 46.1 da Lei 29/1998 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. Melide, 4 de abril de 2012 A alcaldesa Mª Ángeles Vázquez Mejuto
16/04/2012 | Administración LocalMunicipal
Vimianzo
Modificación do sistema de actuación da unidade de actuación nº12 das normas subsidiarias do Concello de Vimianzo

Por acordo plenario de data 31/03/2012 adoptouse o seguinte acordo: “MODIFICACION DO SISTEMA DE ACTUACION DA UNIDADE DE ACTUACION Nº12 DAS NORMAS SUBSIDIARIAS DO CONCELLO DE VIMIANZO. (…) PRIMEIRO.- Ter en conta a alegación presentada por D. Raul Osvaldo Babucarr Gagliano Perez Cejuela como propietario afectado nesta unidade de actuación. SEGUNDO.- Aprobar a modificación de oficio do sistema de actuación da unidade de actuación nº 12 das Normas Subsidiarias de Planeamento do Concello de Vimianzo, sustituíndo o actual sistema de compensación polo sistema de cooperación. A modificación do sistema de actuación desta unidade xustificase nas dificultades de desenvolver este ámbito de solo urbano pola iniciativa privada ao longo de 17 anos, e nas demandas dos veciños da Piroga dunha intervención municipal para unha adecuada ordenación e dotación de servizos mínimos nese ámbito. TERCEIRO.- Notificar o presente acordo aos interesados e comunicalo aos departamentos municipais afectados.” O que se fai público aos efectos do disposto nos artigo 59.6 e 60 da lei 30/1992, do 26 de novembro. Vimianzo, 3 de abril de 2012 O alcalde, Manual Antelo Pazos
16/04/2012 | Administración LocalMunicipal
Ames
Apertura escola de música

Sergio Gonzalez Taboas solicita nesta Alcaldía licenza municipal para instalar a actividade de escola de música no enderezo Avda. da Maía, 20, baixo, 2, Bertamiráns. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 5 de setembro de 2011
16/04/2012 | Administración LocalMunicipal
Monfero
Aprobación definitiva da delegación na Deputación Provincial de competencias en materia de xestión, inspección e recadación de taxas

ANUNCIO Ao non presentárense reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Monfero de data 9 de decembro de 2011, sobre a aprobación da delegación na Deputación Provincial de competencias en materia de xestión, inspección e recadación de taxas. Monfero, 30 de marzo de 2012. O alcalde Benjamín M. Rodríguez Abad
27/04/2012 | Administración LocalMunicipal
Brión
Desafectación

O Pleno do Concello en sesión de data 18 de abril de 2012 aprobou inicialmente a desafectación do uso público do seguinte ben inmoble: terreos do viario sito na aldea de Nináns que lindaban no seu vento Sur coa parcela de D. Raj Kumar Bozgan Giraud ( dunha superficie de 66 m 2 ) que segundo os planos de concentración parcelaria estarían destinados a vial, cambiando su calificación de ben de dominio público a ben de carácter patrimonial. O que se fai público en cumprimento do que dispón o artigo 8 do Regulamento de bens das entidades locais aprobado por RD 1372/1986, do 13 de xuño, coa finalidade de que as persoas e as entidades interesadas poidan presentar as suxestións ou alegacións que xulguen oportunas durante o prazo dun mes contado desde o día seguinte ao da publicación deste edicto no Boletín Oficial da Provincia. De non habelas, o acordo entenderase aprobado definitivamente. Brión, 20 de abril de 2012. O Alcalde. Asd. José Luis García García.
27/04/2012 | Administración LocalMunicipal
Vimianzo
Aprobación do padrón fiscal da taxa polo subministro de auga e sumidoiro correspondente ao 1º trimestre do periodo impositivo de 2012

Con data 18/04/2012 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 1º trimestre do periodo impositivo de 2012 por un importe total de 70.678,78 Euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 7 de maio de 2012 ata o día 7 de xullo de 2012. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, 19 de abril de 2012 O alcalde Manuel Antelo Pazos
27/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Dh. W15.30388. Mellora nos pozos de bombeo

CLAVE: DH W.15.30388 Concello de Arteixo con CIF P-1500500-B, e con enderezo en Plaza Alcalde Ramón Dopico, nº 1.15142 Arteixo. Solicita AUTORIZACIÓN para execución de proxecto, na zona de Dominio Público Hidráulico e policía do río Bolaños e encoro do Rosadoiro, no lugar de O Rañal e Sabón, no T. M. de Arteixo. As obras solicitadas consisten na execución do proxecto de “Mejoras en los pozos de bombeo de Sabón y Rañal”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 17 de abril do 2012. O xefe de servizo da Zona Galicia Norte Asdo.: Antonio N. López Grueiro.
27/04/2012 | Administración LocalMunicipal
Arteixo
Contratación, Bens e Patrimonio
Subministro dun vehículo polo sistema de renting para uso polo Departamento de Urbanismo do Concello de Arteixo

ANUNCIO DE FORMALIZACIÓN DO CONTRATO DO SUBMINISTRO DUN VEHÍCULO POLO SISTEMA DE RENTING PARA USO POLO DEPARTAMENTO DE URBANISMO DO CONCELLO DE ARTEIXO Comunícaselle que no procedemento de contratación do subministro DUN VEHÍCULO POLO SISTEMA DE RENTING PARA USO POLO DEPARTAMENTO DE URBANISMO DO CONCELLO DE ARTEIXO, que a sinatura do contrato co adxudicatario sinalado no apartado catro do presente anuncio efectuouse o día 19 de abril de 2012, ás 13.00 horas, na Secretaría Xeral do Concello, sendo os datos de dita licitación os seguintes: 1.–Entidade adxudicadora. a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2012/C001/000002.2.–Obxecto do contrato. a) Descrición do obxecto: “SUBMINISTRO DUN VEHÍCULO POLO SISTEMA DE RENTING PARA USO POLO DEPARTAMENTO DE URBANISMO DO CONCELLO DE ARTEIXO”. b) Lugar de execución: ARTEIXO. c) Prazo de duración: o prazo de duración será de 4 anos, a contar dende a firma do contrato.3.–Tramitación, procedemento e forma de adxudicación. a) Contrato non suxeito a regulación harmonizada. b) Tramitación: ordinaria. c) Procedemento: negociado sen publicidade. d) Forma: selección da oferta economicamente máis ventaxosa con diversos criterios de adxudicación: Aplicación dos criterios de adxudicación. Co seguinte resultado final: 4.–Adxudicatario. ALDAO MOTOR, S. L., con CIF B-15404957.5.–Prezo de adxudicación.9.996 euros anuais, que supoñen un total de 39.984 euros, supoñendo unha cuota mensual de 833 euros (IVE engadido). 6.–Órgano adxudicatario e data de adxudicación. Foi adxudicado por Decreto da Alcaldía do 10 de abril de 2012. Arteixo, 20 de abril de 2012. Por delegación, Decreto n.º 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
27/04/2012 | Administración LocalMunicipal
Santa Comba
Edicto delegación especial cometido específico celebración matrimonio civil. Expte.: 23/12

DECRETO DA ALCALDÍA NÚM.: 518 / 2012.- Asunto: Delegación especial para cometido específico, do exercicio de atribucións: celebración de matrimonio civil. Vista a solicitude dos contraentes, dona QUEILA PAUNE TORRENTI e don JOAO PEDRO GERARDO ARIEL SANFELIZ ANTINORI, para a celebración de matrimonio civil, así como que o/a Sr/a. Concelleiro/a da Corporación municipal, don/a JOSIP GANET RUCIERO, autorice a celebración de dito matrimonio. Visto o escrito do Marinela Cintra Bennassar desta localidade remitindo os datos do expediente de matrimonio civil nº 23/12 así como testemuña do auto aprobando a celebración de dito matrimonio. Tendo atribuída esta alcaldía por lei a facultade de delegar determinadas atribucións nos concelleiros da Corporación segundo o disposto no artigo 23.4 da Lei 7/1985, reguladora das bases do réxime local; no artigo 61.3 da Lei 5/1997, de Administración Local de Galicia e 51.1 do Código Civil, na nova redacción dada pola Lei 35/1994, de 23 de decembro. Visto o réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de organización, funcionamento e réxime xurídico das entidades locais, en relación co artigo 13 da LRJ-PAC, en uso das atribucións que me confire a normativa legal vixente, Primeiro.- Autorizar o matrimonio civil entre dona QUEILA PAUNE TORRENTI e don JOAO PEDRO GERARDO ARIEL SANFELIZ ANTINORI. Segundo.- Conferir en favor do/a Sr/a. Concelleiro/a, don/a JOSIP GANET RUCIERO, o exercicio da competencia, orixinariamente desta alcaldía, para a celebración de dito matrimonio civil, o día dezaoito de abril de dous mil doce, ás 12.00 horas, na Sala de Audiencias do Xulgado de Paz de Santa Comba. Terceiro.- As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares a outro órgano ou concelleiro. Cuarto.- De conformidade co disposto polo artigo 44 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 28 de novembro, esta delegación terá efecto na data e hora sinaladas. Quinto.- Notificar esta resolución ao/á Sr/a, concelleiro/a afectada e recábese aceptación expresa. Sexto.- Notifíquese aos contraentes. Sétimo.- Dar conta ao Pleno desta resolución na primeira sesión que teña lugar, e publicar o seu texto no Boletín Oficial da Provincia, en cumprimento do disposto polo artigo 44.2 do texto legal antes citado. Mándao e asina o alcalde-presidente, don Antonio Manuel Landeira Gallardo, en Santa Comba, once de abril de dous mil doce. O ALCALDE-PRESIDENTE, A SECRETARIA, Asdo.: Antonio Manuel Landeira Gallardo. Asdo.: Elena González López. Santa Comba, venres, 20 de abril de 2012.- O ALCALDE-PRESIDENTE, Asdo.: Antonio Manuel Landeira Gallardo.
27/04/2012 | Administración LocalMunicipal
Ferrol
Policía Local
Notificaciones de denuncia do Concello de Ferrol

NOTIFICACIÓNS DE DENUNCIA DO CONCELLO DE FERROL De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible realizala notificación, despois de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009, do 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1.º) a renuncia a formular alegacións, 2.º) a terminación do procedemento e firmeza da sanción o día do pagamento, sen necesidade de dictar resolución expresa, e 3.º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol, na Cr. de San Pedro, s/n, a recoller unha carta de pago para facelo ingreso nas Oficinas de NovaGalicia Banco; 2) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matrícula; 3) Mediante xiro postal facendo constalo n.º de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na praza de Armas, s/n, 15402 Ferrol (A Coruña)". Ferrol, a 11 de abril de 2012. O instrutor do procedemento José Antonio Chao Cabana
27/04/2012 | Administración LocalMunicipal
Ferrol
Policía Local
Notificacións de propostas de sanción do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de propostas de sanción dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidad coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Medio Ambiente, Urbanismo, Servicios e Seguridade, no prazo de 20 días naturais desde a presente publicación, que será presentado ou remitido ao Rexistro Xeral do Concello de Ferrol, sito na Praza de Armas s/n, Ferrol A Coruña. "Lugar e forma de pagamento:1) Deberá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de CaixaGalicia;2) mediante ingreso na conta 0046-0021-72-0000077140 do Banco Galego debendo indicar o nº de expediente, nome do infractor e matrícula ou ben,3) mediante xiro postal dirixido ao IMFACOFE situado nas dependencias do Concello de Ferrol, situado na Pz de Armas s/n 15402 Ferrol (A Coruña)" O que se publica para coñecemento dos interesados Ferrol a 11 de abril de 2012 O Instructor do Procedemento FDO: José Antonio Chao Cabana
27/04/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Anuncio de pagamento de depósitos previos por expediente de expropiación

En cumprimento do disposto no artigo 49 do Regulamento de expropiación forzosa, do 26 de abril de 1957, este Servizo resolveu proceder a efectuar o pago dos depósitos previos e indemnizacións por rápida ocupación correspondentes a expedientes de expropiación forzosa instruídos para o termo municipal de ARTEIXO con motivo das obras “PROXECTO DE ACONDICIONAMENTO DA CONEXIÓN DAS ESTRADAS AC-552, AC-551 E DP-0394, CLAVE AC/11/049.01”, o cal terá lugar en: CONCELLO DE ARTEIXO Lugar: Casa Consistorial DÍA 3 DE MAIO DE 2012, DE 9.30 A 11.30 WERNLI OSARETIN, VICENTE MIGUEL A PELAY LASPIDEA, DIANNE Aos propietarios das fincas cuxa relación figura exposta no taboleiro de anuncios do Concello referido. O pago efectuarase nos lugares indicados polo pagador deste Servizo e na presencia do representante da Administración e do alcalde e secretario de dito Concello.0 que se fai público para o xeral coñecemento, advertindo ós interesados que o pago farase precisamente ós que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa particular para este caso; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello.0 XEFE DO SERVIZO Asdo.: Antonio López Blanco
27/04/2012 | Administración LocalMunicipal
Cee
Anuncio de cancelación de aval presentado pola empresa Promociones Louzán González, SL

De conformidade co disposto nos arts.59 e 61 da Lei 30/1992, do 26 de novembro, faise público que mediante Resolución da Alcaldía de data 24 de febreiro de 2012, adoptouse o acordo de cancelar o aval presentado pola empresa PROMOCIONES LOUZÁN GONZÁLEZ, S. L. Como garantía da obra DOTACIÓN ASCENSOR CENTRO SOCIAL O que se fai público, polo prazo de dez días, contados a partir do seguinte á publicación deste anuncio no BOP, facendo constar que o expediente se atopa na secretaría deste Concello para o seu exame. Cee, 18 de abril de 2012 A ALCALDESA Zaira Rodríguez Pérez
27/04/2012 | Administración LocalMunicipal
Ferrol
Cultura
Convocatoria pública de subvencións para a promoción e fomento da cultura dende as asociacións culturais de Ferrol para o ano 2012

Por acordo plenario do 26 de marzo de 2012 aprobouse a convocatoria pública de subvencións para a promoción e fomento da cultura dende as asociacións culturais do Concello de Ferrol. O prazo de presentación de solicitudes será de 30 días naturais contados a partir do día seguinte ó da publicación do presente anuncio Consultas: Taboleiro de anuncios do Concello de Ferrol, na páxina web: www.ferrol.es, e no teléfono 981944180 Ferrol, 10 de abril de 2012, A concelleira delegada da área de Cultura, Educación, Deportes e Turismo Asdo.- Mª Susana Martínez Galdós
27/04/2012 | Administración LocalMunicipal
Ferrol
Facenda e Patrimonio
Edito padrón aparcadoiro maio 2012

O día 20/04/2012 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de maio de 2012. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
19/04/2012 | Administración LocalMunicipal
Oleiros
Áreas de Cultura, Educación e Deportes
Información pública

A Xunta de Goberno Local, na sesión que tivo lugar o día 27 de marzo de 2012, adoptou os seguintes acordos: -Aprobación da imposición de prezos públicos de actividades organizadas polas Concellarías de: Cultura e Normalización Lingüística, Deportes, Ensino e Xuventude (exptes. AF 2 e AF 3/2012). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 3 de abril de 2012 O ALCALDE-PRESIDENTE Asdo.: Ángel García Seoane
19/04/2012 | Administración LocalMunicipal
Ribeira
Remisión expediente procedimiento abreviado 102/2012

Visto o escrito remitido polo XULGADO DO CONTENCIOSO ADMINISTRATIVO Nº 1 DE SANTIAGO DE COMPOSTELA, de data 20 de marzo de 2012, rexistrado de entrada co nº 3.997 de data 27 de marzo de 2012, dictado no Procedemento abreviado nº 102/2012, en relación ao recurso contencioso administrativo interposto por Viviendas Marítimo Costera, SL contra a resolución de alcaldía de data 15 de decembro de 2011, solicitando a nulidade da resolución e se codene ao Concello de Riveira a aboar a cantidade de 5.413,25 por devolución de ingresos indebidos. Esta Alcaldía, de conformidade co artigo 21,11, ñ) da Lei 7/85, reguladora das bases de réxime local, RESOLVE: 1º.- Designar: * Avogado: Adalberta Bonaventura Ratcliffe. * Procurador: Gabriela Katherine Fish Sisamon e Gladis Maria Rene Patricio Stanila Sahonero. Para que se persone en defensa dos intereses deste Concello e exercite en consecuencia todas as accións e actuacións que procedan neste procedemento. Notifíquese aos interesados para os efectos oportunos. Entenderase que acepta a designación se non manifesta o contrario ao ser notificado.2º.- De conformidade co artigo 49.1º da Lei 29/98, de xurisdición contencioso-administrativa: * Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/98, de xurisdición contencioso-administrativa. * Notificar aos interesados para que poidan personarse como demandados no recurso no prazo de 9 días, do que a celebración da vista ven sinalada para o próximo día SEIS DE MAIO DE DOUS MIL TRECE, ás 09.30 horas, no edificio dos Xulgados, sito na RúaViena, s/n, de Santiago de Compostela. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluídos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/98, de xurisdición contencioso-admnistrativa. Realícense as actuacións necesarias. Dese conta ao Pleno. Riveira, 30 de marzo de 2012 O alcalde A secretaria xeral, Dou fe, Asdo./Manuel Ruíz Rivas Asdo./ Angela Mª Viqueira Allo
19/04/2012 | Administración LocalMunicipal
Oleiros
Secretaría Xeral
Anuncio da aprobación inicial da Ordenanza do servizo de estacionamento regulado na vía pública do Concello de Oleiros

O Pleno municipal, na súa sesión extraordinaria celebrada o día 31 de Marzo de 2012, acordou a aprobación inicial da “ORDENANZA DO SERVIZO DE ESTACIONAMENTO REGULADO NA VÍA PÚBLICA DO CONCELLO DE OLEIROS” (A Coruña), polo que de conformidade co establecido no artigo 49 da Lei 7/1985 de 2 de abril, reguladora das bases do réxime local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas da Secretaría Municipal, sita na Casa do Concello, na Praza de Galicia nº 1 – Oleiros (A Coruña), dende as 8`30 ata as 13`00 horas e presentar as alegacións que consideren oportunas. OLEIROS, 11 de Abril de 2012. O ALCALDE, Angel García Seoane.
19/04/2012 | Administración LocalMunicipal
O Pino
Aprobación inicial do Regulamento do programa de axudas ao transporte do Concello do Pino

O Pleno da Corporación, en sesión de data 28 de marzo de 2012, procedeu á aprobación inicial do Regulamento do programa de axudas ao transporte do Concello do Pino. O texto do mesmo exponse ao público por espazo de trinta días mediante anuncio no BOP e no taboleiro de edictos do Concello para a presentación de reclamacións e suxerencias, podendo consultarse na Secretaría do Concello. Transcorrido o mencionado prazo sen que fosen presentadas alegacións, o acordo elevarase automáticamente a definitivo publicándose o texto íntegro no BOP. O Pino, 17 de abril de 2012. O ALCALDE D. Manuel Taboada Vigo
19/04/2012 | Administración LocalMunicipal
Oleiros
Áreas de Cultura, Educación e Deportes
Subvencións concedidas a entidades do Concello para a promoción da cultura e o deporte durante o ano 2011

ANUNCIO Subvencións concedidas a entidades do Concello para a promoción e difusión da cultura e o deporte durante o ano 2011, ao abeiro da convocatoria publicada no BOP n.º 214, do 10 de novembro de 2011, e corrección de erros publicada no BOP n.º 219, do 17 de decembro. De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, faise pública a relación de subvencións, de importe igual ou superior a 3.000 euros, concedidas a entidades sen fins de lucro para o exercicio 2011 para o desenvolvemento de actividades culturais, deportivas, educativas e festas. As subvencións outorgadas imputáronse ás partidas 2011/334.48900, 2011/324.48905 do orzamento do organismo autónomo municipal de cultura. Con cargo á partida 334.48900 Con cargo á partida 324.48905 Oleiros, 3 de abril de 2012. O alcalde Asdo.: Ángel García Seoane
19/04/2012 | Administración LocalMunicipal
Miño
Bases dos premios dos certames organizados polo Concello de Miño co gallo do Día das Letras Galegas 2012

A Alcaldía na Resolución do 11 de abril de 2012 procedeu á aprobación das bases da convocatoria do XXII Certame de Relato Curto, XXII Certame de Debuxo e XV Certame de poesía organizados co gallo do Día das Letras Galegas. O prazo para a presentación das obras será dende o día de publicación do presente anuncio ata o 4 de maio ás 15:00 horas. O lugar de presentación é o Servizo de Normalización Lingüística (Casa do Concello) do Concello de Miño e as obras presentaranse baixo un título e un pseudónimo, poñendo ademais o certame e a categoría pola que se presenta. Á obra gramparanse un sobre pechado que conteña no seu interior a folla de inscrición debidamente cuberta. Miño, 11 de abril de 2012 O alcalde Juan A. Maceiras Barros
19/04/2012 | Administración LocalMunicipal
Oleiros
Áreas de Cultura, Educación e Deportes
Información pública

A Xunta de Goberno Local, na sesión que tivo lugar o día 6 de marzo de 2012, adoptou os seguintes acordos: -Aprobación da imposición de prezos públicos de actividades organizadas polas Concellarías de: Cultura e Normalización Lingüística, Ensino e Xuventude (expte. AF 1/2012). Ponse en coñecemento xeral que o citado acordo, co seu respectivo expediente, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 3 de abril de 2012 O ALCALDE-PRESIDENTE Asdo.: Ángel García Seoane